কক্সবাজার (উত্তর) চকরিয়া উপজেলার ১৮টি ইউপির নির্বাচনে প্রথম দফায় আগামী ৮ জুন অনুষ্ঠিত হতে যাচ্ছে ৬ ইউনিয়নের নির্বাচন। রবিবার মনোনয়নপত্র দাখিলের শেষদিন পর্যন্ত চেয়ারম্যান পদে ৪০ জন প্রার্থী তাদের মনোনয়নপত্র দাখিল করেছেন। এসব মনোনয়নপত্র বাছাই হবে আগামী ১১ মে ও চূড়ান্ত প্রার্থিতা  প্রত্যাহারের শেষ তারিখ ২১ মে। এদিকে, এসব ইউনিয়নের সংরক্ষিত ও সাধারণ সদস্য পদে ২৭৪সহ মোট ৩৮৭ জনের মনোনয়নপত্র দাখিল করা হয়েছে।